Insulinoma
Insulinoma — bu beta hujayralaridan kelib chiqqan boʻlib, insulin ishlab chiqaradigan oshqozon osti bezining oʻsmasi. Bu eyroendokrin oʻsmaning kam uchraydigan shakli. Aksariyat insulinomalar havfsiz oʻsmalar toifasiga kiradi. Ular faqat oshqozon osti bezi ichida oʻsadi, ozchiligida metastaz mavjud. Insulinomalar funktsional (insulin ishlab chiqarishni oshirishi sabab) pankreatik neyroendokrin oʻsmalar (PNET) guruhidan biridir. Tibbiyot mavzulari sarlavhalari tasnifida insulinoma „orolcha hujayralari adenomasi“ ning yagona kichik turi hisoblanadi. Beta hujayralari qondagi glyukoza miqdori oshishiga javoban insulin chiqaradi. Natijada insulinning koʻpayishi qonda glyukozani normal darajaga tushirishga yordam beradi, insulinning keyingi sekretsiyasi toʻxtatiladi. Insulinomalarda insulin sekretsiyasi glyukoza tomonidan toʻgʻri tartibga solinmaydi va oʻsmalar insulin chiqarishda davom etadi. Bu esa glyukoza miqdorini odatdagidan koʻproq pasayishiga olib keladi. Bemorlarda qonda glyukoza miqdori pastligi (gipoglikemiya) alomatlari vujudga keladi, ular sogʻlom ovqatlanish orqali yaxshilanadi. Insulinoma tashxisi qonda past glyukoza, koʻtarilgan insulin, proinsulin va C-peptid darajalari bilan biokimyoviy tarzda aniqlanadi. Oʻsmani tibbiy tasvir yoki angiografiya bilan lokalizatsiya qilish orqali tasdiqlanadi. Aniq davolash jarrohlikdir.